《端午洪积仁召客口占戏柬薛仲藏》
宋代·陈棣

佳节撩人愁欲卧，冲门都骑传呼过。
想簪榴艾泛菖蒲，应召邹枚杂郊贺。
歌声端不羡红儿，酒力真堪欺白堕。
自愧虽非赵倚楼，何当一效陈惊座。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。